open-index/open-wikipedia-markdown huggingface dataset:
הג'ונגל מת מצחוק

**הג'ונגל מת מצחוק** (באנגלית: **George of the Jungle**) הוא סרט קומדיה אמריקאי לכל המשפחה, שבוים על-ידי סם וייסמן ונכתב על-ידי דנה אולסן ואודרי ולס. בככובו של ברנדן פרייזר בדמות פרודית לטרזן. הסרט עלה לאקרנים בארצות הברית ב-16 ביולי 1997 ובישראל ב-15 באוגוסט, ובהפצה של סרטי אולפני וולט דיסני.

הסרט מבוסס על סדרת אנימציה משלהי שנות ה-60 וחוברות קומיקס של "ג'ורג' מלך הג'ונגל", והן בתורן גם-כן פרודיות עלילתיות לסיפורי טרזן.

## תקציר העלילה
בעודו תינוק, נקלע ג'ורג' (ברנדן פרייזר) לתאונת מטוס נוראית, ממנה הוא ניצל (או כמו שהוא אומר הרבה במהלך הסרט, "לג'ורג' היה מזל"). הוא מאומץ על ידי קופים. כעבור שנים רבות הוא פוגש באורסולה סטנהופ (לזלי מאן), יורשת עשירה, יפהפייה ואצילית שמגיעה אל הג'ונגל. הוא מציל אותה מידיו של האריה, בעוד הארוס שלה, לייל (תומאס היידן צ'רץ'), בורח על נפשו. אורסולה מודה לג'ורג' ומבלה אתו, ולאט לאט הם מתאהבים. לייל מנסה למצוא אותה בעזרת ילידי המקום שמתלווים אליו, אך לא מפסיקים ללעוג לו. סיפור האהבה בין ג'ורג' לאורסולה מתפתח. לייל מוצא את אורסולה, אך יורה בג'ורג' בטעות, נעצר, ולאחר מכן נאסר ונכלא. אורסולה לוקחת את ג'ורג' לסן פרנסיסקו, ומתמודדת עם אמה, ביאטריס (הולנד טיילור), שאינה לוקחת בהבנה את הידיעה שבתה דוחה את הנער היפה והאצילי לטובת מערכת יחסים עם "קוף מהג'ונגל".

## צוות שחקנים
*ברנדן פרייזר – ג'ורג'
*לזלי מאן – אורסולה סטנהופ
*תומאס היידן צ'רץ' – לייל
*ג'ון קליז – קוף (דיבוב)
*ריצ'רד ראונדטר – קוואם
*גרג קראוטוול – מקס
*אברהם בנרובי – ת'ור
*הולנד טיילור – ביאטריס סטנהופ, אמה של אורסולה
*קלי מילר – בטסי
*ג'ון בנט פרי – ארתור סטנהופ, אביה של אורסולה
*קית סקוט – מספר/קריין (דיבוב)

## מועמדות לפרס
הסרט היה מועמד לפרס סרט הפנטזיה של השנה מטעם פרסי סאטורן.

## קישורים חיצוניים

* 

קטגוריה:ילדי פרא בדיוניים
קטגוריה:דיסני: סרטים
קטגוריה:סרטים מבוססי סדרות טלוויזיה
קטגוריה:סרטי קומדיה אמריקאיים משנת 1997
קטגוריה:סרטי וולט דיסני
כוכב (גאומטריה)

שמאל|ממוזער|120px|פנטגרם - כוכב מחומש
**כוכב**, כמושג כללי, אינו מוגדר בגאומטריה, אך ישנם קווים שבורים סגורים שניתן לראותם כדמויי כוכב. רק כוכבים שכל צלעותיהם וזוויותיהם שוות (דמויי מצולעים משוכללים) מסוג זה נחקרו ביסודיות. הם נקראים **כוכבים משוכללים.**

ניתן לשרטט כוכב משוכלל באמצעות חיבור אחד הקודקודים של מצולע משוכלל אל קודקוד שאינו סמוך לו (חיבור כזה קרוי אלכסון), והמשכת התהליך עד שחוזרים לקודקוד שבו התחלנו. במחומש משוכלל, למשל, ניתן ליצור פנטגרם (כוכב מחומש) באמצעות חיבור הקודקוד הראשון לקודקוד השלישי, ממנו אל הקודקוד החמישי, ממנו אל הקודקוד השני, ממנו אל הקודקוד הרביעי וממנו אל הקודקוד הראשון. תהליך זה כולל איטרציה של חיבור מודולו n, כאשר n הוא מספר הצלעות של המצולע, והמספר שאותו מוסיפים, שוב ושוב, k, גדול מ-1 וקטן מ-n-1. סימונו של כוכב כזה הוא {n/k} והוא שקול ל־{n/n-k}. פנטגרם הוא {5/2}.

שיטה דומה היא להאריך צלעות של מצולע (או פוליהדרון במרחב), עד שהמשכי הצלעות הלא-סמוכות יפגשו. שיטה זו נקראת Stellation.
טקסט=דוגמה לסטלציה|ללא|ממוזער|המשך צלעות של מצולע לכדי כוכב

**כוכבים "מנוונים"**

כאשר ל-n ו-k יש גורם משותף טבעי גדול מ-1, נקבל כוכב (או מצולע) בעל n/g צלעות, כאשר g הוא המחלק המשותף הגדול ביותר של n ו-k. במקרים כאלה אפשר לחזור על התהליך כאשר מתחילים בקודקוד שאינו חלק מהכוכב שקיבלנו.

דוגמאות: 

* הכוכב {4/2} הוא צלב, הנוצר מ-2 פוליגונים (מנוונים בני 2 צלעות) זרים: בהינתן ריבוע בעל קודקודים 0, 1, 2, 3, אם נתחיל בקודקוד 0, סדרת המעבר על הקודקודים תהא: (0, 2, 0) (קו). אם נחזור על התהליך מקודקוד 1 נקבל את הסדרה (1, 3, 1). משתי הסדרות נקבל צלב.
* בדומה, הכוכב {6/2}: יהי משושה משוכלל בעל קודקודים 0..5. סדרות הקודקודים שנקבל הן (0, 2, 4, 0) ו-(1, 3, 5, 1). אילו שני משולשים היוצרים הקסאגרם (מגן דוד). הכוכב {6/4} הוא אותו כוכב, כאשר סדר הסדרות הוא הפוך: (0, 4, 2, 0) ו-(1, 5, 3, 1), משום ש-2 הוא המשלים ל-6 של המספר 4.

## דוגמאות

## הֵפְּטָגְרָם
הפטגרם או ספטגרם הוא כוכב משובע שמצויר עם קווים ישרים. ישנם שני סוגים של הפטגרם:

הפטגרם חד, כוכב ה־{7/3}.ממוזער|100px|הפטגרם חד {7/3}|ללאהפטגרם קהה, כוכב ה־{7/2}.ממוזער|100px|הפטגרם קהה {7/2}|ללא
## כוכבים איזוטוקסלים
ניתן לראות כוכבים משוכללים בעלי n קודקודים כמצולע בעל 2n קודקודים, החוסם מעגל שרדיוסו r וחסום על ידי מעגל שרדיוסו R. כל קודקוד זוגי נמצא על המעגל החוסם, וכל קודקוד אי-זוגי נמצא על המעגל החסום:
ממוזער|כוכב החוסם מעגל וחסום בתוך מעגל|ללא
תהינה 2 סדרות של נקודות E ו-I:

E_i=R(\cos(2\pi \frac{i}{n}), \sin(2\pi \frac{i}{n}))I_i =r(\cos(2\pi \frac{i+1/2}{n}), \sin(2\pi \frac{i+1/2}{n}))

עבור i=0...n

נגדיר את הכוכב כקבוצת הקטעים:

i=1...n: \{(I_{i-1}, E_{i} )\} \cup \{(E_{i}, I_{i})\}


אילו הם הקטעים מהנקודות הפנימיות לחיצוניות, ומהחיצוניות לפנימיות.

### הבחנות

* כוכב משוכלל כמתואר לעיל הוא מקרה פרטי של כוכב איזוטוקסלי, אשר עבורו קטעים בין קודקודים שאינם סמוכים מתלכדים עם צלעות הכוכב.
* ניתן ליצור כוכב איזוטוקסלי ממשולשים שווי שוקיים: (קטע בין נקודות Ii סמוכות, והקטעים המחברים אותן לקודקוד Ei).
* ניתן ליצור כוכב איזוטוקסלי לכל n טבעי גדול או שווה ל-2 קודקודים (כוכב בעל n=2 הוא מעוין אשר האלכסון הראשי שלו הוא קוטר המעגל החוסם, והמשני הוא קוטר המעגל החסום).

### שימושים

* צורת גלגל שיניים היא כוכב איזוטוקסלי.

## ראו גם
* פנטגרם
* מגן דוד
* אניאגרם

## קישורים חיצוניים

* 

קטגוריה:צורות גאומטריות
אחווה (מרכז כפרי)

**אחווה** (**אַחֲוָה**) הוא יישוב ומרכז כפרי בתחום מועצה אזורית באר טוביה. הוקם בשנת 1974. ביישוב שתי שכונות: אחווה ונאות אחווה. המרכז הכפרי נמצא סמוך למכללת אחווה וליישובים ערוגות, ינון, כפר אחים, תלמי יחיאל, כפר הרי"ף. מטרת המרכז הכפרי שהוקם על ידי המועצה הייתה מתן שירותים (גנים, מרפאה וצרכנייה) למושבים שמסביב. עם הזמן, הרעיון דעך ואחווה הפך ליישוב קהילתי בפני עצמו.

על פי נתוני הלשכה המרכזית לסטטיסטיקה, אחווה הוא היישוב הכפרי עם שיעור הילדים הנמוך ביותר בישראל - 2.5%.

אחווה מורכב משתי שכונות: שכונת אחווה ובה כ-30 יחידות דיור ונאות אחווה שבה 80 יחידות דיור מוגן.

האירוע המרכזי של הכפר נחגג בי"ז באייר אור לי"ח באייר יום ל"ג בעומר ומכונה "חג הכפר".

## הערות שוליים

קטגוריה:יישובים במחוז הדרום
קטגוריה:יישובים שהוקמו ב-1974
קטגוריה:מרכזים אזוריים
ואהבת

**ואהבת** הוא סרט גמר עלילתי זוכה פרסים שביים חיים אלבום במסגרת לימודיו בבית הספר הדתי לקולנוע מעלה. הסרט מספר את סיפורו של תלמיד ישיבת הסדר המתמודד עם היותו הומו.

הגיבור נקרע בין אהבתו לאלוהיו ורצונו להיות שותף מלא בחיי התורה והישיבה, לבין נטייתו המינית. ההכרה במשיכתו לגברים יוצרת אצל הגיבור קונפליקט אמוני וזהותי קשה. הסרט נוגע בנושא הטעון בזהירות ואינו מציע פתרון לדילמה העומדת בפני הגיבור.

יחד עם התפתחויות אחרות באותה תקופה כמו הקמת ארגונים כגון בת קול, חברותא והו"ד, והתבטאויות של רבנים כמו יובל שרלו שחרגו מהעמדה המסורתית בנושא, ועם הסרטים התיעודיים "לפניך ברעדה" ו"את שאהבה נפשי", הביא הסרט לפתיחת דיון פנימי גלוי במסגרת הציונות הדתית על מעמדם של הומואים ולסביות בחברה הדתית, ולתחילת שינוי ביחס אליהם.

## עלילה
הסרט בוחן את התמודדותו של אוהד מול עצמו, מול אלוהיו ומול סביבתו.

אוהד הוא תלמיד ישיבת הסדר הומו, שאינו מספר לאיש על נטייתו המינית. הוא חש שמיניותו סותרת את זהותו הדתית והוא פונה למוקד טלפוני אנונימי דתי בשם "עצת לב" (שם שהוא וריאציה על ארגון אמיתי בשם "עצת נפש"), המתיימר לטפל בהומוסקסואליות בעזרת טיפולי המרה. בעקבות השיחות הטלפוניות אוהד מתחיל באמירת התיקון הכללי למשך ארבעים יום ומאמין שאם ישלים את התקופה הוא יפסיק להימשך לגברים. הגומיה המכאיבה שעל פרק ידו גם היא אמורה לעזור לו להתמודד עם הרגשות האסורים.

לקראת סוף ארבעים ימי הצומות והתפילות חוזר אל הישיבה מהצבא, ניר, אהוב ליבו של אוהד. המפגש מציף באוהד רגשות חזקים ושאלות קשות כלפי עצמו וכלפי אלוהיו. בעקבות המפגש עם ניר, מבין אוהד כי הוא לא באמת השתנה, וארבעים ימי התיקון לא הועילו. כשניר מגלה על רגשותיו של אוהד הוא מתנכר אליו, ומחזיר לו באמירה "אתה צריך לעזוב את הישיבה". בהמשך ניר לא מאפשר לאוהד, שהוא כהן, לברך בברכת כהנים, שכן "איך אתה יכול להתפלל אם בתורה כתוב שזו תועבה". אוהד מחליט להוריד את הגומיה מידו ונכנס לברך את ברכת הכהנים, צעד שמראה על השלמה.

## פרסים
הסרט זכה מיד עם הקרנתו לביקורות חיוביות והוקרן במספר פסטיבלים לקולנוע בישראל ובעולם. הסרט זכה בפרסים הבאים:

* פרס הסרט העלילתי הטוב ביותר של מעלה, בית הספר הדתי לקולנוע, לשנת 2007.
* פרס הדרמה הטובה ביותר בתחרות ע"ש ענת פרחי בפסטיבל הקולנוע ירושלים.
* פרס חביב הקהל בפסטיבל הבינלאומי לסרטי סטודנטים בתל אביב
* פרס הסרט הקצר הטוב ביותר בפסטיבל לקולנוע יהודי בסינמטק ירושלים.
* פרס פניקס הברונזה בקטגוריית הסרטים הקצרים בפסטיבל הקולנוע היהודי בוורשה.
* פרס ראשון בפסטיבל FILM-IS-REAL באמסטרדם.

## שחקנים

## ראו גם

* הומואים דתיים בישראל

## קישורים חיצוניים
* 
* 
* 

### דיון בחברה הדתית
* סרטי מעלה יוצאים לדרך - ביקורת באתר כיפה
* "להתפלל עם העבריינים" - הקרנה ושיח עם רבני הציונות הדתית

### קטעי וידאו
* 
* 
* ריאיון עם חיים אלבום, יוצר הסרט בערוץ 10 (וידאו)
* ריאיון עם חיים אלבום, יוצר הסרט (וידאו)

## הערות שוליים

קטגוריה:סרטי 2007
קטגוריה:סרטי דרמה ישראליים
קטגוריה:סרטי להט"ב ישראליים
קטגוריה:סרטים ישראליים קצרים
קטגוריה:סרטי סטודנטים
קטגוריה:סרטי יהדות
קטגוריה:ישיבות בתרבות ובאמנות
קטגוריה:סרטים הומוסקסואליים
קטגוריה:סרטים ישראליים משנת 2007
קטגוריה:טיפולי המרה בקולנוע
כנסיית הבכורה של פטרוס

שמאל|250px
שמאל|ממוזער|250px|כנסיית הבכורה של פטרוס: בקדמת התמונה נראים הסלעים בצורת הלב שמסמלים את צעדיו של ישו. בחזית הדרומית של המבנה נראה הפתח המדמה את דלת הכניסה אליו, בקצה גרם המדרגות הביזנטי
**כנסיית הבכורה של פטרוס** או **כנסיית ההבטחה** היא כנסייה פרנציסקנית השוכנת בעין שבע (טבחה) שבצפון-מערב הכנרת, סמוך לקו המים. לפי המסורת, במקום זה נגלה ישו לשבעה מהשליחים לאחר קומו מן המתים, ביצע את נס הדגים השני, סעד עם השליחים, והעניק לפטרוס הקדוש את הבכורה.

## נס הדגים השני וההבטחה לפטרוס
בפרק 21 החותם את הבשורה על-פי יוחנן, מסופר כי השליחים יצאו לדוג בכנרת בלילה, אך לא לכדו דבר עד אור יום:

נס זה מכונה "נס הדגים השני", ולעיתים "נס ריבוי הדגה". לאחר מכן סעדו השליחים בחברת ישו, ושולחן הסעודה הנמצא בכנסייה מכונה שולחן האדון (Mensa Domini) או שולחן המשיח (Mensa Christi). לאחר הסעודה שאל ישו את פטרוס שלוש פעמים אם אהבו, זאת כנגד שלוש הפעמים בהן כיחש בו פטרוס טרם צליבתו. בכל הפעמים השיב פטרוס בחיוב וישו העניק לו את הבכורה:

המסורת בדבר סעודת ישו והשליחים מיוחסת גם לכנסיית מנזה כריסטי בנצרת, אליה נדדה בתקופה הצלבנית.

## הכנסייה
הכנסייה הראשונה שניצבה במקום הוקמה במאה ה-4, והיא תוארה על ידי הנוסעת אגריה כאחת משלוש הכנסיות שניצבו בסביבה. הגרסה כי הכנסייה הוקמה על ידי פלוויה יוליה הלנה, אימו של הקיסר קונסטנטינוס נסמכת על מסורת מקומית, ואין לה הוכחה ארכאולוגית. כנסייה זו חרבה בימי הביניים.

הכנסייה הנוכחית הוקמה מאבני בזלת על ידי נזירים פרנציסקנים איטלקים אשר התיישבו במקום בשנת 1934. הכנסייה עשויה מחלל בודד שבקצהו אפסיס ותקרתה מעוצבת כקמרון חבית ומסויידת בטיח לבן, העומד בניגוד לקירות הבזלת הכהה. חלל הכנסייה חף מריהוט כמעט לחלוטין. הרצפה עשויה מאבנים פשוטות, ועיקר תשומת הלב מופנה אל הסלע הבלתי מעובד, שעליו, לפי המסורת, סעדו ישו והשליחים את סעודתם. באפסיס, מאחורי הסלע, ניצב המזבח ומעליו צלב יווני צבעוני. בשיאה של הקשת התוחמת את האפסיס קבוע חלון עגול ובו נראה דג המעוצב מזכוכית ויטראז'. חלל הכנסייה מואר על-יד מספר חלונות שגם בהם יצירות ויטראז'. בצידה הדרום-מזרחי של הכנסייה ניצב מגדל פעמונים קטן, ולאורך החזית הפונה אל הכנרת נראה גרם מדרגות המיוחס לכנסייה הביזנטית שניצבה במקום בעבר. המדרגות מסתיימות בחלון בקיר המדמה דלת. בין הכנסייה וחוף הימה קבועים באדמה שישה סלעים בצורת לב, שלפי המסורת העממית, מדמים את צעדיו של ישו על החוף. ייתכן שהאבנים שימשו מסד למבנה כלשהו שזהותו איננה ידועה. עוד נמצא במקום פסל המנציח את הענקת הבכורה לפטרוס. הכנסייה שוכנת בלב מתחם גדול ומטופח שבו שתי סככות לעריכת טקסים. סככות אלה מנציחות את ביקור האפיפיור פאולוס השישי בישראל בשנת 1964 ואת ביקורו של האפיפיור יוחנן פאולוס השני בשנת 2000, אשר פקדו שניהם את האתר. הכנסייה שופצה בשנת 1982.

## גלריה

Konrad Witz 008.jpg|נס הדגים השני, ציור מאת קונרד וויץ, 1444 (קתדרלת פטרוס הקדוש בז'נבה))
Primatskapelle BW 2.JPG|שולחן האדון
Tabgha - Church of the Primacy of St Peter 133445.jpg|פסל הענקת הבכורה לפטרוס


## ראו גם
* נס הדגים
* כנסיית הלחם והדגים
* עין שבע
* כרי דשא

## לקריאה נוספת
* "הנצרות וארץ הקודש", אהרון לירן, הוצאת צ'ריקובק, 1997 .
* "אל גן נעול, סיורים במנזרי הארץ", נירית שלו כליפא, הוצאת זמורה ביתן דביר.

## קישורים חיצוניים

* 
* הכנסייה באתר משמורת ארץ הקודש

## הערות שוליים

בכורה
קטגוריה:ישו
קטגוריה:משמורת ארץ הקודש
בכורה של פטרוס
קטגוריה:עין שבע
נבחרת יוון בכדורסל

[שמאל|ממוזער|280px|נבחרת יוון לאחר הזכייה במדליית הכסף ב[אליפות העולם בכדורסל 2006]]
**נבחרת יוון בכדורסל** היא נבחרת הכדורסל הלאומית של יוון. הנבחרת מנוהלת על ידי התאחדות הכדורסל היוונית. 

נבחרת יוון היא אחת מנבחרות הכדורסל הטובות באירופה ובעולם. היא זכתה פעמיים באליפות אירופה בכדורסל (בשנים 1987, 2005) והופיעה בגמר אחד של אליפות העולם בכדורסל (בשנת 2006).

## כל האולימפיאדות

## כל אליפויות העולם

## כל אליפויות אירופה

## סגל הנבחרת
סגל הנבחרת בטורניר יורובאסקט 2025 (עמודת 'קבוצה' מתייחסת למועדון בו שיחק השחקן בזמן הטורניר):

## קישורים חיצוניים

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
יוון
קטגוריה:יוון: כדורסל
קטגוריה:נבחרות יוון
מנחם שרמן

**מנחם שרמן** (30 בספטמבר 1925 – 29 באוגוסט 2021) היה איש ציבור ישראלי שכיהן כמנכ"ל משרד הקליטה וראש המועצה המקומית רמת השרון.

## קורות חיים
שרמן נולד בריגה שבלטביה למשפחה ציונית. בשנים 1941–1944, לאחר כיבוש לטביה בידי גרמניה הנאצית, שהה שרמן בגטאות ומחנות ריכוז שונים. לאחר חיסולו של גטו ריגה הוא הובל בשנת 1943 למחנה הריכוז שטוטהוף בו הועבד בעבודות פרך עד לשחרור המחנה על ידי כוחות בעלות הברית. בסמוך לשחרורו עלה לארץ ישראל דרך צרפת והתיישב בבית דודו בחיפה.

כעבור מספר חודשי שיקום עבר שרמן להתגורר ברמת גן והחל לעבוד כפועל בבית חרושת. כשנה לאחר מכן התגייס לצה"ל ושירת כקצין בחטיבת הצנחנים. שרמן סיים את שירותו בדרגת סגן-אלוף. בשנת 1968, עם הקמת משרד הקליטה, מונה לסמנכ"ל לענייני מינהל במשרד. במחצית הראשונה של 1970 הוא מונה למשנה למנכ"ל. אולם ביולי 1971 הוא פרש מהמשרד על רקע חילוקי דעות עם המנכ"ל. שרמן עבר להיות מנהל שירותי העירייה בתל אביב יפו. ביוני 1974 הוא שב למשרד הקליטה כמנכ"ל, למרות שלא היה איש מפ"ם, מפלגתו של השר. לאחר המהפך הצהיר שהוא מוכן להמשיך בתפקידו גם תחת שלטון הליכוד והוא נשאר מנכ"ל משרד הקליטה עד יולי 1978.

במקביל, היה שרמן פעיל במרכז מפלגת העבודה. לקראת הבחירות לרשויות המקומיות בשנת 1978 הוא נבחר להיות מועמד המערך לראשות מועצת רמת השרון, ובאישור המפלגה הקים רשימה על המפלגתית, להתמודד מול הרשימה המקומית של פסח בלקין ששלטה אז ברמת השרון. בבחירות, קיבלה רשימתו של שרמן שישה מושבים מתוך 15, לעומת שבעה מושבים של רשימתו של בלקין, אולם בבחירות האישיות, שהונהגו אז לראשונה, זכה שרמן ב-52% מהקולות ומונה לראש המועצה. בלקין ערך הסכם עם נציג הליכוד שסינדל את שרמן ואילץ את שרמן להשאיר תפקידי מפתח בידי סיעתו של בלקין, אולם לקראת סוף 1979 עבר אחד מחברי סיעתו של בלקין לצידו של שרמן ובכך שרמן קיבל יותר כח לשלוט במועצה.

בתקופת כהונתו כראש המועצה כוסו גירעונותיה והחל תכנון תוכנית המתאר למזרח היישוב. הוקם התיכון השני במושבה, תיכון אלון, מתנ"סים חדשים ומקלטים ציבוריים.

שרמן נפטר ב-29 באוגוסט 2021, כחודש לפני יום הולדתו ה-96.

## קישורים חיצוניים
* עדותו מתקופת השואה בעיתון המקוון Local

## הערות שוליים

קטגוריה:אלופי-משנה בצה"ל
קטגוריה:ראשי מועצת רמת השרון
קטגוריה:מנכ"לי המשרד לקליטת עלייה
קטגוריה:אסירים בגטו ריגה
קטגוריה:ניצולי השואה: לטביה
קטגוריה:ישראלים ילידי לטביה
קטגוריה:אסירים במחנה הריכוז שטוטהוף
קטגוריה:ריגה: אישים
קטגוריה:אישים הקבורים בבית הקברות מורשה
קטגוריה:ישראלים שנולדו ב-1925
קטגוריה:ישראלים שנפטרו ב-2021
נבחרת קרואטיה בכדורסל

**נבחרת קרואטיה בכדורסל** היא נבחרת הכדורסל הלאומית של קרואטיה. הנבחרת מנוהלת על ידי התאחדות הכדורסל הקרואטית. 

הישג השיא של נבחרת קרואטיה הוא מדליית כסף באולימפיאדת ברצלונה לאחר הפסד בגמר לנבחרת החלומות של ארצות הברית בשנת 1992. הישג השיא של נבחרת קרואטיה באליפות אירופה בכדורסל הוא המקום השלישי (בשנים 1993, 1995) ובאליפות העולם בכדורסל גם כן (בשנת 1994).

## כל האולימפיאדות

## כל אליפויות העולם

## כל אליפויות אירופה

## סגל הנבחרת
סגל הנבחרת לטורניר מוקדמות אולימפיאדת טוקיו (עמודת 'קבוצה' מתייחסת למועדון בו שיחק השחקן בזמן הטורניר):

## קישורים חיצוניים

* 

## הערות שוליים

קרואטיה
קטגוריה:קרואטיה: כדורסל
כדורסל
המצור על שטרלזונד (1628)

**המצור על שטרלזונד** היה מצור שהתרחש במהלך מלחמת שלושים השנים, ב-5 ביולי 1628, במסגרתו חיילי האימפריה הרומית הקדושה ניצבו למול חיילי סקוטלנד, שוודיה, דנמרק ותושבי העיר שטרלזונד. המצור החל כשצבא האימפריה הרומית הקדושה בהנהגתו של אלברכט פון ולנשטיין, נע לכיוון נמל שטרלזונד. הגנרל פון ולנשטיין הצהיר כי יכבוש את הנמל בשלושה ימים. על הנמל הגנו בעיקר התושבים המקומיים שנתמכו בחייל מצב סקוטי ושוודי קטן. לאחר מצור של כ-11 שבועות, הסיג פון ולנשטיין את כל כוחותיו מן הנמל לאחר שספג אבדות כבדות.

## קישורים חיצוניים

שטרלזונד
קטגוריה:מלחמת שלושים השנים
+
יוהאן סימון מאייר

**יוהאן סימון מאייר** (בגרמנית :**Johann Simon Mayr**; 14 ביוני 1763 – 2 בדצמבר 1845) היה מלחין גרמני. באיטליה היה ידוע בשם **ג'ובאני סימונה מייר**.

## ביוגרפיה

מאייר נולד במנדרף, בוואריה ולמד תאולוגיה באוניברסיטה של אינגולשטאדט. ב-1787 יצא לאיטליה להמשיך שם בלימודי המוזיקה. בתקופת לימודיו באינגולשטדט עמד בקשר קרוב עם התנועה האינטלקטואלית של אדם וייסהאופט, והשפעת האידיאלים של עידן האורות הצרפתי ניכרת בפילוסופיה שלו כמוזיקאי, כפי שהדבר בא לביטוי ב"מחברות" המפורסמות, שערך לקראת סוף הקריירה שלו.

זמן קצר לאחר הגיעו לאיטליה קיבל שיעורי מוזיקה אצל קארלו לנצי ואחר אצל פרדיננדו ברטוני. בשנת 1802 עבר לברגמו והתמנה למנצח המקהלה בקתדרלה של העיר, כמחליף למורו הוותיק, לנצי. הוא התמיד במשרה זו עד מותו והיה לדמות מרכזית בחיי המוזיקה של העיר, בין השאר בארגון קונצרטים, שבאיהם התוודעו אל המוזיקה של בטהובן. בין תלמידיו היה דוניצטי. בשנותיו האחרונות היה מאייר עיוור. הוא הלך לעולמו ב-1845 ונקבר בבאזיליקה די סנטה מריה מאג'ורה בברגמו, בחזית קברו של תלמידו המפורסם.

יצירותיו של מאייר, המפתיעות במספרן הרב וכוללות קרוב לשבעים אופרות, כמעט אינן מבוצעות כיום.

## ספרות

* Heinrich Bauer: *Simon Mayr* 1763-1845, Meister der italienischen Oper aus der bayerischen Oberpfalz*. (Munich : Bayer. Vereinsbank), 1983
* Franz Hauk: *Johann Simon Mayr und Venedig''. (Munich : Katzbichler), 1999. - 


## קישורים חיצוניים

* 

* Simon-Mayr-Gesellschaft


קטגוריה:מלחינים גרמנים
קטגוריה:מורים למוזיקה בגרמניה
קטגוריה:מלחיני אופרה איטלקים
קטגוריה:מלחיני רקוויאם
קטגוריה:מלחינים איטלקים במאה ה-18
קטגוריה:מלחינים איטלקים במאה ה-19
קטגוריה:גרמנים שנולדו ב-1763
קטגוריה:איטלקים שנולדו ב-1763
קטגוריה:גרמנים שנפטרו ב-1845
קרב וולגסט (1628)

**קרב וולגסט** (Battle of Wolgast) היה קרב שהתרחש במהלך מלחמת שלושים השנים, ב-2 בספטמבר 1628 (22 באוגוסט 1628 לפי הלוח היוליאני), בעיר וולגסט שבגרמניה. בקרב השתתפו כוחותיו הדנים של כריסטיאן הרביעי, מלך דנמרק, וכוחות האימפריה הרומית הקדושה של אלברכט פון ולנשטיין. הקרב הסתיים בניצחון האימפריה הרומית הקדושה.

## קישורים חיצוניים

וולגסט
וולגסט
קרב ורבן (1631)

**קרב ורבן** (באנגלית: **Battle of Werben**) היה קרב שהתרחש במהלך מלחמת שלושים השנים, ב-22 ביולי 1631 בין האימפריה השוודית לבין האימפריה הרומית הקדושה. הצבא השוודי מנה כ-16,000 חיילים בהנהגתו של גוסטב השני אדולף, מלך שוודיה, וצבא האימפריה הרומית הקדושה מנה כ-23,000 חיילים בהנהגתו של יוהאן ט'סרקלס פון טילי. צבאו של טסרקליס התקיף את הביצורים השוודים על יד ורבן, אך כוחותיו השוודים של וולף הנריך פון בודיסין הכריחו אותו לסגת. התקיפה חודשה מספר ימים מאוחר יותר, אך הפעם, הכוחות השוודים ספגו הפסד מכריע, ואיבדו כ-6,000 חיילים.

## קישורים חיצוניים

ורבן, קרב
פרדיננדו ברטוני

**פרדיננדו ברטוני** (באיטלקית: Ferdinando Bertoni; 15 באוגוסט 1725 - 1 בדצמבר 1813) היה מלחין ונגן עוגב איטלקי.

## חייו
ברטוני נולד בסאלו והחל ללמוד מוזיקה בברשה, לא רחוק מעיר הולדתו. בסביבות 1740 יצא לבולוניה, שם למד עד 1745 אצל תאורטיקאי המוזיקה הנודע ג'ובאני בטיסטה מרטיני. מבולוניה עבר לוונציה ושם התמנה, בשנת 1752, לנגן עוגב ראשון בקתדרלת סן מרקו. משנת 1755 עד 1777 היה מנצח מקהלה ב"אופספדאלה דאי מנדיקנטי", גם הוא בוונציה. בתקופה שבין 1778 ל-1783 שהה בלונדון, שם חיבר אופרות לתיאטרון המלכותי. בשנים אלה מילא את מקומו תלמידו, ג'ובאני בטיסטה גראציולי. הוא שב לוונציה בשנת 1784 ובשנה שאחריה החליף את בלדאסארה גאלופי כמנצח המקהלה בסן מרקו, שם נשאר עד פרישתו ב-1808. הוא מת בדזנצאנו דל גארדה.

ברטוני, מלחין פורה של מוזיקה כנסייתית, חיבר גם 70 אופרות, שכולן, פרט ל"אורפיאו" (ונציה, תיאטרון סן בנדטו 1776), נשכחו מלב. "אורפיאו" כתובה לאותו לברית מאת קלצאביגי של "אורפיאו ואורודיצ'ה" של גלוק, אשר הוצגה בבורגתיאטר בווינה ב-1762. ברטוני כתב אופרה זו במיוחד לידידו, זמר הקסטרטו **גאטנו גואדאני**, שביצע אותו תפקיד באופרה של גלוק. ברטוני התעלם באופן כללי מחידושיו של גלוק וכתב את היצירה בסגנון הישן של אופרה סריה.

יצירותיו של ברטוני כוללות לפחות 200 יצירות קודש, בהן כ-50 אורטוריות, קנטטות, יצירות אינסטרומנטליות ומוזיקה קאמרית.

## קישורים חיצוניים

קטגוריה:נגני עוגב איטלקים
קטגוריה:איטלקים שנולדו ב-1725
קטגוריה:נפטרים ב-1813
קטגוריה:מלחינים איטלקים במאה ה-18
קטגוריה:מלחינים איטלקים במאה ה-19
נבחרת אוסטרליה בכדורסל

**נבחרת אוסטרליה בכדורסל ** היא נבחרת הכדורסל הלאומית של אוסטרליה. הנבחרת מנוהלת על ידי התאחדות הכדורסל האוסטרלית. 

נבחרת אוסטרליה היא אחת מנבחרות הכדורסל הטובות באוקיאניה ובעולם. לזכותה 19 זכיות באליפות אוקיאניה בכדורסל. במשחקים האולימפיים הישג השיא שלה הוא המקום השלישי באולימפיאדת טוקיו 2020 ובאליפות העולם בכדורסל הישג השיא שלה הוא המקום הרביעי ב-2019.
עם ביטולה של אליפות אוקיאניה בכדורסל, החלה אוסטרליה להשתתף באליפויות אסיה בכדורסל בשנת 2017 וזכתה בשלושת הטורנירים בהם השתתפה.

## כל אליפויות העולם

## כל המשחקים האולימפיים

## כל אליפויות אוקיאניה

## כל אליפויות אסיה

## סגל הנבחרת
סגל נבחרת אוסטרליה בטורניר גביע העולם בכדורסל 2023 (עמודת 'קבוצה' מתייחסת למועדון בו שיחק השחקן בזמן הטורניר):

## קישורים חיצוניים

* 
* אתר על הכדורסל באוסטרליה
* אתר ליגת העל של אוסטרליה וניו זילנד

## הערות שוליים

אוסטרליה
קטגוריה:אוסטרליה: כדורסל
קטגוריה:נבחרות אוסטרליה
קרב טוטלינגן (1643)

**קרב טוטלינגן** התרחש סמוך לעיר  במחוז שוואביה בדרום-מערב גרמניה, ב-24 בנובמבר 1643 בין הצבא הצרפתי בגרמניה בפיקוד המרשל  (שכלל גם שכירי חרב גרמניים מצבאו של הנסיך ברנהרד מסקסוניה-ויימאר), לבין כוחות האימפריה הרומית הקדושה בפיקוד פרנץ פון מרסי. צבאו של פון מרסי הורכב מצבא דוכסות בוואריה, בסיוע יחידות צבא מהאימפריה הספרדית ומדוכסות לורן. הצבא הצרפתי הושמד כמעט לחלוטין בהתקפת פתע, שנערכה בסופת שלגים, והתבוסה הקשה מחקה למעשה את כל ההישגים של צרפת במלחמת 30 השנים בחמש השנים שקדמו לקרב. חצר המלוכה הצרפתית עשתה מאמצים להסתיר את דבר התבוסה, מסיבות מובנות, ולכן המידע הקיים כיום לגבי מהלכי הקרב, מוגבל למדי.

## רקע
בתחילת נובמבר הטילו הכוחות הצרפתיים-ויימאריים מצור על רוטווייל כדי לאבטח את מגורי החורף שלהם סמוך לנהר דנובה בטוטלינגן. הם כבשו את רוטווייל ב-18 בנובמבר אך מפקדם  נפצע אנושות במהלך המצור. יורשו רנצאו שזה עתה הגיע עם תגבורת מדוכסות לורן, לא זכה לאימונם של קציני צבאו, שמקורם היה בצבא שכירי החרב הגרמני של ברנהרד מסקסוניה-ויימאר. מוצבי החוץ של הצבא הצרפתי מוקמו ב ובמוהרינגן. כשהצרפתים לא פעלו וצבאו תוגבר על ידי כוחות אימפריאליים בפיקודו של  וחיילים לוריינרים תחת הדוכס קרל הרביעי, פרנץ פון מרסי שכנע את הגנרלים האחרים להסכים להתקפת פתע על המחנה הצרפתי. כדי למקסם את ההפתעה, האימפריאלים התקרבו מדרום-מזרח במקום יותר צפונה, היכן שהדנובה וחיל המצב הצרפתי ברוטוויל חסמו את דרכם.

## הקרב
באמצע אחר הצהריים ב-24 בנובמבר 1643 הוביל יוהאן פון וורת 2,000 פרשים בקבוצת התקיפה הראשונה נגד מוהרינגן והשיג הצלחה מיידית, תוך שהוא מחסל גדוד חי"ר צרפתי של 500 איש, כולל שבויי מלחמה ספרדים. הדרגונים הבוואריים לכדו את כלונסאות הצרפתים שהוצבו ליד טוטלינגן, ואפשרו לאימפריאלים להשתלט בהתנגדות על פארק הארטילריה הצרפתי המוגן בבית הקברות מחוץ לעיר. שלג כבד תרם להפתעה. חיל הפרשים הויימראני במולהיים בפיקודו של  ניסו לתגבר את הצרפתים בטוטלינגן אך יורטו והובסו על ידי אחיו של מרסי קספר. הוא השמיד אז את חיל הרגלים הויימראני שנותר במולהיים.

הפרשים הצרפתים נמלטו מהמקום, התותחים שנתפסו שימשו להפצצת חיל הרגלים הצרפתי בטוטלינגן ובמוהרינגן, שנכנעו למחרת יחד עם מפקדם רנצאו מבלי לספוג שום הרוגים. הלחימה נמשכה יום וחצי, לאבשל יעילותה של ההתנגדות הצרפתית-ויימראנית, אלא בגלל האופי הבלתי מאורגן והמבודד של המחלקות שלהם. חיל המצב הצרפתי ברוטוויל, בן 2,000 איש, נכנע שבוע לאחר מכן.

צבאו של רנצאו חדל מלהתקיים במידה רבה, כאשר 4,500 ניצולים נסוגו בחזרה מעבר לנהר הריין אל אלזס. יתרה מכך, מרסי החזיק בשבי את רנצאו, שבעה גנרלים אחרים, 9 קולונלים, 10 תותחים, מטען ושבעת אלפים חיילים צרפתיים. בין האסירים היה . עוד 4,000 נהרגו או נפצעו. הצבא הוויימארי הוכה לצמיתות באסון זה והצרפתים הצטמצמו לתפקידים שמילאו חמש שנים קודם לכן. בית המלוכה הצרפתי צמצם את התבוסה והיא נותרה כמעט בלתי ידועה מאז.

## קישורים חיצוניים

טוטלינגן
אדי ג'ונסון (כדורגלן)

**אדוארדו "אדי" ג'ונסון** (נולד ב-31 במרץ 1984) הוא כדורגלן עבר אמריקאי ששיחק בעמדת החלוץ. לזכותו של ג'ונסון 63 הופעות בנבחרת ארצות הברית.

כשחקן מרכזי בנבחרת ארצות הברית עד גיל 17 ולאחר שהתאמן באקדמיית IMG לכדורגל שבפלורידה, ג'ונסון היה לאחד השחקנים הצעירים ביותר שחתם ב-MLS. הוא נבחר על ידי מועדון כדורגל דאלאס בסיבוב השני של הסופרדראפט 2001. בשלוש השנים הראשונות שלו בליגה, מיעט לשחק, וכשניתנו לו הזדמנויות הוא לא היה יציב. בעונות אלה ג'ונסון הבקיע שבעה שערים בלבד.

ג'ונסון הראה את יכולתו בסוף שנת 2003 בגביע העולם בכדורגל עד גיל 20 שהתקיימה באיחוד האמירויות הערביות. הוא הבקיע ארבעה שערים (שלושה מהם בבעיטות עונשין) והוסיף בישול אחד כדי לזכות בנעל הזהב כמבקיע המצטיין, מה שהפך אותו לשחקן הצעיר ביותר שהגיע להישג הזה בהיסטוריית ה-MLS.

ג'ונסון ערך הופעת בכורה ואף הבקיע שער בכורה במדי נבחרת ארצות הברית הבוגרת נגד נבחרת אל סלוודור ב-9 באוקטובר 2004, הוא הצטרף לקבוצה מצומצמת של שחקנים אמריקאים שהבקיעו את שערם הראשון במוקדמות גביע העולם בכדורגל. הוא הבקיע שלושער בהופעתו השנייה, במרווח זמן של 17 דקות נגד נבחרת פנמה, ארבעה ימים לאחר מכן. ג'ונסון הבקיע סך של שבעה שערים בשישה משחקי מוקדמות גביע העולם, והרוויח לעצמו זמן משחק מוגבל בגביע העולם בשנת 2006.

בינואר 2005, הציעה בנפיקה ליסבון, מה שהיה יכול להיות שיא-MLS, סכום העברה של 5 מיליון דולר עבור ג'ונסון, אך ג'ונסון והליגה שניהם דחו את ההצעה. ב-31 בדצמבר 2009 ג'ונסון הושאל לאריס סלוניקי עד לשארית העונה. בינואר 2011 הושאל לאלופה פרסטון נורת' אנד. ב-17 בפברואר 2012 חתם בקבוצה סיאטל סאונדרס עד 2014. בתחילת 2014 החל לשחק בדי.סי יונייטד שם שיחק עד נובמבר 2015 עת נאלץ לפרוש ממשחק פעיל לאחר שהתגלתה אצלו מחלת לב.

## קישורים חיצוניים

* פרופיל השחקן באתר ה-MLS

קטגוריה:אמריקאים ילידי פלורידה
קטגוריה:חלוצי כדורגל אמריקאים
קטגוריה:כדורגלנים אמריקאים
קטגוריה:פלורידה: כדורגלנים
קטגוריה:כדורגלני דאלאס
קטגוריה:כדורגלני קנזס סיטי ויזרדס
קטגוריה:כדורגלני פולהאם
קטגוריה:כדורגלני קארדיף סיטי
קטגוריה:כדורגלני אריס סלוניקי
קטגוריה:כדורגלני פרסטון נורת' אנד
קטגוריה:כדורגלני סיאטל סאונדרס
קטגוריה:כדורגלני די.סי. יונייטד
קטגוריה:כדורגלני נבחרת ארצות הברית
קטגוריה:כדורגלני מונדיאל 2006
קטגוריה:כדורגלני גביע הזהב 2007
קטגוריה:כדורגלני קופה אמריקה 2007
קטגוריה:כדורגלני גביע הזהב 2013
קטגוריה:אמריקאים שנולדו ב-1984
אורל גרייט

שמאל|175px|ממוזער|סמל המועדון
מועדון הכדורסל המקצועני **אורל גרייט** (**ПБК Урал-Грейт**) היה מועדון כדורסל רוסי מהעיר פרם, שהיה מועדון הכדורסל הלא מוסקבאי הראשון שזכה באליפות הרוסית. המועדון שיחק בליגת העל הרוסית למן הקמתו ועד עונת 2008/09, עת סיים במקום העשירי בליגה ופורק בשל קשיים פיננסיים.

המועדון נוסד ב-1995 על ידי אוניברסיטת הטכניון של פרם, כמועדון של האוניברסיטה, אך הפך למקצועי. המועדון זכה בשתי אליפויות רצופות של הליגה הרוסית אחרי ניצחונות על אוניקס קאזאן בגמר הפלייאוף. בעונת 2005/06 אימן שרון דרוקר את המועדון וזכה עמו ביורוקאפ צ'לנג'.

באוגוסט 2009 הודיעה הקבוצה באופן רשמי על פירוקה. שחקני עבר של הקבוצהת הקימו במקומה קבוצה חדשה בשם פארמה פרם שמשחקת בליגת העל הרוסית כיום.

## תארים
* **[[אליפות רוסיה בכדורסל גברים|אליפות הליגה הרוסית]]:**
** **זכייה (2):** 2001, 2002
* **[[הגביע הרוסי בכדורסל]]:**
** **זכייה (1):** 2004
** **סגנית (1):** 2001
* **[[יורוקאפ צ'לנג']]:**
** **זכייה (1):** 2006
* **[[הליגה הצפונית של אירופה]]:**
** **זכייה (1):** 2001

## שחקני עבר מפורסמים

### מאמני עבר
*  ולדימיר סרבריאקוב (1995–1996)
*  ויאצ'סלב בורודין (1996–1997)
*  פאבל גוגה (1997–1999)
*  סרגיי בלוב (2000–2005)
*  ולדמראס הומיצ'יוס (2005)
*  שרון דרוקר (2005–2006)
*  רימאס קורתינייתיס (2006)
*  סרגיי זוזולין (2006–2007)
*  דראז'ן אנזולוביץ' (2007–2008)
*  רומן דוויניאנינוב (2008–2009)
*  אלכסנדר קסאר (2009)

## ראו גם
*פארמה פרם

## קישורים חיצוניים

* 
* האתר הרשמי של המועדון (רוסית, אנגלית)

קטגוריה:קבוצות כדורסל רוסיות שהתפרקו
קטגוריה:פרם (עיר): מועדוני ספורט
קרב יוטרבוג (1644)

**קרב יוטרבוג** נערך ב ב-23 בנובמבר 1644 בין שוודיה לאימפריה הרומית הקדושה, והביא לניצחון שוודי. חיל הפרשים של הצבא הקיסרי הראשי ניסה לצאת מהמצור שלו על ידי השוודים במגדבורג אך נתפס ונופץ בעיקר על ידי השוודים.

## רקע
פילדמרשל לנארט תורסטנסון צעד באופן בלתי צפוי לתוך יוטלנד בספטמבר 1643 (ראו מלחמת תורסטנסון). תוך כדי פעולות שם, הצבא האימפריאלי בפיקודו של הרוזן  העז צפונה לכיוון יוטלנד כדי ללכוד שם את הצבא השוודי ולהשמידו. הקיסר קיבל פניות מדנמרק-נורווגיה לעזרה, כמו גם הבטחה שהכוחות השוודים שחוקים ולכן הם יעד קל למדי. עם זאת, מכיוון שתורסטנסון חשב על צבאו המתקרב של גאלס של כ-15,000 איש כאיום על המעוזים השוודיים החשובים בחוף הבלטי הגרמני, הוא הפך את צבאו ופנה דרומה כדי להפעיל את האויב.

גאלס ציווה על כוחותיו לבנות ולהישאר מאחורי מבנים וביצורים מדרום ל בהולשטיין בניסיון ללכוד את הכוחות השוודים על יוטלנד. טקטיקה זו נכשלה, שכן חייליו של תורסטנסון גברו על האויב על ידי הפלת כמה עמדות אימפריאליות והיוו איום הן על גבו של גאלס והן על האזורים האימפריאליים ששכנו דרומה יותר. הצבא הקיסרי החל לנוע דרומה. במהלך קיץ 1644, כוחותיו של תורסטנסון ניסו להעסיק את האויב הנסוג, ובסוף ספטמבר, הם הדביקו שוב את הצבא הקיסרי. גאלס הגיב בכך שהורה לחייליו לבנות עמדות הגנה חזקות ולהמתין לחיזוק מבוקש. מקום המעצר הקיסרי בברנבורג, דרומית למגדבורג, הוקף עד מהרה על ידי השוודים, שניתקו את כל האספקה לאנשיו של גאלס. בסופו של דבר, נגמר הלחם בצד הקיסרי והם התחילו לאבד אנשים ממחלות ומרעב. כשמספרים עצומים של אנשים ובעלי חיים מתו, גאלס לא ראה פתרון אחר מלבד לנטוש רבים מהחולים, את רוב הארטילריה שלו כמו גם את המטען, ולחפש הגנה על חייליו במגדבורג עצמה, במבצר של בני בריתו הסקסונים. הדפוס חזר על עצמו כאשר הכוחות השוודים הצליחו לסגור את העיר ולנתק את האספקה. בלילה אחד, הפרשים הקיסריים ניסו לפרוץ לתוך המבצר.

## הקרב
המשמר האחורי של הפרשים הקיסרי בפיקודו של  נתפס קרוב לעיר . הצבא כמעט נמחק ואנקבורט נשבה. הצבא השוודי לכד גם 3,500 סוסים. הפרשים הקיסריים שנותרו בפיקודו של הרוזן ברואי נמלטו בקושי לתוך , כולל הקצין הבכיר ביותר באסומפייר שדיווח לנסיך הבוחר הסקסוני וכן לריימונדו מונטקוקולי שדיווח לקיסר פרדיננד השלישי בלינץ ב-16 בדצמבר.

## אחרית דבר
לקח זמן מה עד שהכוחות האימפריאליים במגדבורג הצליחו בפריצה. לפני כן, הם נאלצו לתת יותר אוכל לחתולים ולכלבים כאחד, מכיוון שמצבם הפך לנואש יותר. רבים מהם נטשו. רוב החיילים שהתכוונו להחליף צד ולהצטרף לכוחות השוודים נחשבו לחלשים מדי ולכן השוודים התעלמו מהם.

לאחר שקרח צף הרס כמה גשרים שוודים על נהר האלבה, הורה גאלס לכוחותיו לעשות מאמץ נואש לפרוץ מהכיתור השוודי. בזמן שהוא עצמו היה חולה ושהה עם החיילים החולים,  שהיה כפוף לו הוביל את 1,400 חיילי הרגלים הנותרים שהיו מסוגלים לצעוד, יחד עם כמה פרשים ו-12 תותחי שדה, דרך ויטנברג לבוהמיה בתחילת ינואר 1645. הם הגיעו בבטחה לפראג בפברואר. מתוך 12,000 חיילים אימפריאליים שהיו בצבאו של גאלס בקיץ 1644, חזרו כמה אלפי חיילים בשלום. כתוצאה מהפיאסקו הקשה, שוחרר גאלס מחובתו כמפקד אימפריאלי.

## הערות שוליים

## ביבליוגרפיה

* 
*
*
*

יוטרבוג
רמז מטרים

בתורת הספרות, **רמז מטרים** (או **רמז מקדם**, **רמז אפי**) הוא פרט המופיע בסיפור ומרמז לקוראים על התפתחותה הצפויה של העלילה. הקוראים לא יזהו בהכרח את הרמז המטרים בקריאה ראשונה של הסיפור, אך הם יוכלו לעשות זאת ביתר קלות בקריאה שנייה.

רמז מטרים עוזר לקוראים להבחין בדברים חשובים בטקסט.

## דוגמאות
בסיפור הקצר "הרופא וגרושתו" מאת ש"י עגנון מסופר: "בין כך ובין כך בחר לו השמש ארבעה ממזומניו ונתן בידיהם ארבעה כלונסאות ותלה עליהם חופה ודחף מתוך כך לאדם אחד שהרכין עצמו ונתמוטטה החופה על ידו". התמוטטות החופה היא רמז מטרים לגורל הנישואים שהחלו כך, שיתמוטטו אף הם בהמשך הסיפור. ב"סיפור פשוט" משתמש עגנון ברמז מטרים בעל אופי דומה, כאשר נר כבה מתחת לחופה.

בספר "הארי פוטר והנסיך חצוי הדם", מסופר: "כבוד המנהל רמז לי שהוא מעדיף שאבקר אצלו פחות, אין לי שום כוונה לכפות את נוכחותי על מי שאינם מכירים בערכי. אם דמבלדור בוחר להתעלם מן האזהרות העולות בקלפים-" ידה הגרומה התהדקה פתאום סביב פרק ידו של הארי. "שוב ושוב, לא משנה איך אני פורשת אותם" ובתנועה דרמטית שלפה קלף מבין צעיפיה. "המגדל מוכה הברק, משבר, אסון, זה מתקרב..."

בפרק "המגדל מוכה הברק" נרצח דמבלדור ונופל ממגדל האסטרונומיה. בסרט מתרחש דבר דומה, כאשר דראקו מאלפוי אומר "הייתי מעדיף ליפול ממגדל האסטרונומיה מאשר להמשיך ללמוד בהוגוורטס", ובהמשך הסרט דמבלדור נופל ממגדל האסטרונומיה ליד דראקו.

## קישורים חיצוניים
* 

קטגוריה:תורת הספרות
קטגוריה:טכניקות ספרותיות
ניגוד (אסטרונומיה)

[ממוזער|שמאל|400px|מונחי יסוד ב[אסטרונומיה תצפיתית, בתמונה זו הניגוד הוא ביחס לכדור הארץ בין השמש לכוכב לכת חיצוני]]
**ניגוד** הוא מצב בו שני גופים אסטרונומיים נראים בהפרש של °180 זה מזה. הסימול המוסכם לניגוד הוא ☍.

אף על פי שהמונח ניגוד מתייחס באופן כללי לשני גופים אסטרונומיים, החשיבות העיקרית בניגוד היא ביחס לשמש. מכדור הארץ, הירח וכוכבי הלכת החיצוניים (אלו שמרוחקים יותר מהשמש ביחס לכדור הארץ) נראים לעיתים בניגוד. במצב זה הירח או כוכב הלכת יזרחו כאשר השמש תשקע, ולהפך, ומכאן שבחצות הליל יהיה ברום מסלולו.

בכדור הארץ, הירח נמצא בניגוד כאשר הוא מגיע למילואו באמצע החודש העברי אם הירח מגיע ל**ניגוד** בזמן שהוא חוצה את מישור המלקה, יראה ליקוי לבנה. הזמן הטוב ביותר לצפות בכוכבי הלכת הוא בעת ניגוד, שכן אז המרחק אליהם מינימלי ומשך הזמן בו הם נמצאים (בשעות החשיכה) מעל לאופק מרבי. כמו כן, בגלל אפקט הניגוד החזר האור מגופים אלו גובר עוד יותר ובהירותם מרבית בעת הניגוד.

## לקריאה נוספת
* יגאל פת-אל - **אסטרונומיה - מדריך להכרת השמים**, הוצאת קוסמוס (1998).

## קישורים חיצוניים

* 
* 

קטגוריה:אסטרונומיה תצפיתית
התקבצות (אסטרונומיה)

**התקבצות** הוא מצב בו שני גופים אסטרונומיים נראים בקרבה זוויתית זה לזה. הסימול המוסכם להתקבצות הוא ☌.
[ממוזער|מרכז|530px|מונחי יסוד ב[אסטרונומיה תצפיתית, בתמונה זו ניתן להבחין בהתקבצות תחתונה ועליונה מכדור הארץ ביחס לכוכב לכת פנימי וכן בהתקבצות של כוכב לכת חיצוני והשמש ביחס לכדור הארץ]]

## התקבצויות ביחס לשמש
כאשר כוכבי הלכת חולפים במרחק זוויתי קטן מאוד ביחס לשמש נוצרת "התקבצות". נהוג לחלק התקבצויות אלו להתקבצות עליונה, תחתונה ו"התקבצות". בזמנים אלו כוכבי הלכת יראו זמן קצר לפני הזריחה או אחרי השקיעה ולכן לא יהיו נוחים לצפייה.
* התקבצות של כוכבי הלכת הפנימיים, כוכב חמה ונוגה יחד עם השמש כפי שיראו מכדור הארץ. מעבר של כוכב הלכת בין כדור הארץ והשמש נקרא **התקבצות תחתונה**. מעבר של כוכב לכת פנימי מאחורי השמש נקרא **התקבצות עליונה**. כאשר כוכב לכת עובר התקבצות תחתונה ובאותו זמן נמצא בדיוק על מישור המילקה, ישנו מעבר, למשל מעבר נוגה על פני השמש.
* "התקבצות" מתארת מצב בו כוכב לכת חיצוני יראה במרחק זוויתי קטן מן השמש. בזמן זה כדור הארץ וכוכב הלכת יהיו מרוחקים במידה המרבית זה מזה.

## התקבצויות של כוכבי הלכת
[שמאל|ממוזער|250px|התקבצות של [הירח, של נוגה (משמאל) ושל צדק (מימין) בתאריך 1 בדצמבר 2008. המרחק הזוויתי בין שני כוכבי הלכת הוא כשתי מעלות.]]
נהוג לכנות בשם התקבצות גם מצב כללי בו שני גופים אסטרונומיים מתקרבים זה לזה. ניתן לצפות בהתקבצויות בין כוכבי הלכת, הירח וכוכבים. לעיתים, המרחק הזוויתי בין גרמי שמיים אלו כה קטן, עד שלא ניתן להבחין ביניהם בעין. הסתרה מתרחשת כאשר גרם השמים הקרוב מסתיר את הרחוק. באמצעות תצפית בהתקבצות בין כוכב הלכת אורנוס והכוכב SAO 142857, נתגלו טבעותיו של אורנוס, מכיוון שגרמו לכוכב להבהב.

### התקבצות גדולה
התקבצות גדולה היא כינוי להתקבצות כוכבי הלכת צדק ושבתאי. תופעה נדירה זו מתרחשת פעם ב-19.8 שנים, בגלל מחזור ההקפה הארוך שלהם סביב השמש. בחודשים הקודמים להתקבצות, ניתן להבחין בצדק ושבתאי, ההולכים ומתקרבים זה לקראת זה, עד שבשיא ההתקבצות, נראים כנקודה בוהקת בשמי הלילה. אולם, המרחק הזוויתי ביניהם משתנה מהתקבצות להתקבצות. ההתקבצות הגדולה האחרונה התרחשה ב-21 בדצמבר 2020, כאשר המרחק הזוויתי ביניהם היה הקרוב ביותר מאז
1623.

יש הטוענים כי כוכב בית לחם, המתואר בברית החדשה, ואשר בישר את הולדתו של ישו, היה למעשה התקבצות צדק ושבתאי. אולם, יש הדוחים סברה זו, ותולים זאת באירוע אסטרונומי אחר כגון כוכב שביט.

## לקריאה נוספת
* יגאל פת-אל - **אסטרונומיה - מדריך להכרת השמים**, הוצאת קוסמוס (1998).

## קישורים חיצוניים

*תצפיות ברחבי ישראל בהתקבצות של שבתאי ומאדים ב-10 ביולי 2008
* 

## הערות שוליים

קטגוריה:אסטרונומיה תצפיתית
עתודה טכנולוגית

**עתודה טכנולוגית** היא מסגרת לימודים שמעמיד צה"ל באמצעות משרד החינוך לרשות בוגרי כיתה י"ב, בעלי תעודה טכנולוגית. במסגרת זו, העתודאים דוחים את גיוסם לצה"ל, לומדים בכיתה י"ג לימודי טכנאי, ובאפשרותם להמשיך בכיתה י"ד לימודי הנדסאי (שניהם נלמדים במכללות כלימודים על-תיכוניים, אך אינם נחשבים לתארים אקדמיים).

לימודי העתודה הטכנולוגית מפוקחים על ידי משרד החינוך ותכני הלימודי מפותחים כך שיכשירו את הבוגרים למגוון המשימות שיידרשו למלא במהלך השירות בצבא ובשוק העבודה שלאחר השחרור. בסיום הלימודים, ולאחר שעמדו בבחינות של משרד החינוך ובהגשה של פרויקט גמר המסכם ומיישם את הידע שצברו, מוענקת לבוגרים תעודת הנדסאי מטעם משרד החינוך במסלול בו בחרו ללמוד.

## מסלולי לימוד
לימודי העתודה הטכנולוגית מתקיימים במסלולי לימוד מגוונים הכוללים אלקטרוניקה, תוכנה, חשמל, מכונות, אדריכלות ובנייה, קולנוע וטלוויזיה, תעשייה וניהול ועוד.

קיימות מספר תוכניות שמגדירים בצה"ל, ביניהן:
* **תוכנית "יעד":** מיועדת לבוגרי החינוך הטכנולוגי המעוניינים להמשיך ללימודי הנדסאים.
* **תוכנית "מרום":** מיועדת לבוגרי י"ב בנתיב עיוני שברצונם להמשיך ללימודי הנדסאים במגמות מכטרוניקה, אלקטרוניקה או בניין.
* **תוכנית "רקיע":** מסלול לבנות בוגרות כיתה י"ב במסלול עיוני שבו הן ממשיכות ללימודי הנדסאי אלקטרוניקה.
## גיוס והמשך לימודים
בוגרי העתודה הטכנולוגית מתגייסים לצה"ל בהתאם לצרכיו ומשתלבים בחיילות האוויר, ים, מודיעין, חימוש ובאגף התקשוב. לאחר הגיוס משתלבים הבוגרים בקורסים ובהכשרות צה"ליות בהתאם לנדרש ובהתאם לתפקיד אותו ימלאו במהלך השירות ובהתאם לצורכי החיל הקולט.

הלימודים בעתודה הטכנולוגית ממומנים (בחלק מהמקרים) על ידי צה"ל. לימודי העתודה הטכנולוגית מקנים לבוגרים פטור ממבחן פסיכומטרי והכרה בעד 30 נקודות זכות בבואם ללמוד במוסדות להשכלה גבוהה (בכפוף לתנאיו של המוסד בו יבחרו ללמוד).

## ראו גם
*טכנאי
*הנדסאי

**דומה אך שונה**:
*העתודה האקדמית
* מכינה קדם-צבאית
* צוער
* שוחר
* קורס קדם-צבאי
* שנת שירות

## קישורים חיצוניים
* עתודה טכנולוגית - באתר shavuz
* עתודה טכנולוגית - באתר עולים על מדים
* עתודה טכנולוגית - באתר מכללות אורט

## הערות שוליים

קטגוריה:ישראל: חינוך מקצועי
קטגוריה:מסלולי הכשרה בצה"ל
ליאור מילר

**ליאור מילר** (נולד ב-13 בפברואר 1972) הוא שחקן, דיג'יי ודוגמן ישראלי.

## ביוגרפיה
מילר נולד בברית המועצות ועלה לישראל עם משפחתו ב-1976, בגיל ארבע. בצה"ל עשה את שירותו הצבאי כלוחם בחטיבת גולני. 

הוא התפרסם בשנת 1994 כאשר הופיע בפרסומת לחברת קסטרו לצד יעל אבקסיס, אחת הפרסומות הראשונות בערוץ 2, הערוץ המסחרי הראשון בישראל.

בשנת 1995 התארח בסדרה הקומית של ערוץ 2 "ייסורי אפרים" גילם את שי.  

בשנים 1995־1997 שיחק במשך 3 עונות באופרת הסבון הישראלית הראשונה "רמת אביב גימל" ששודרה בערוץ 2, גילם את דין. 

ב-1996 הנחה את תחרות הפסטיגל, לצד דנה דבורין, ליאור כלפון וסער בן יוסף. הוא התחרה עם השיר "את אומרת שאני", שזכה במקום החמישי. באותה השנה התארח בסדרה ״הקומדי סטור״ בסצנה שהיא פרודיה על זה שהוא אחיו התאום של אסף אשתר ועל הפרסומת שלו בשמפו גילם בתפקיד עצמו.

ב-1997 שיחק במחזמר "רובין הוד" לצידם של סיגל שחמון, רות גונזלס, אבי יפה, נתן דטנר, וישראל (פולי) פוליאקוב. באותה השנה גם התארח בסדרת הטלוויזיה "כחול עמוק", גילם את יגאל.

ב-1999 התארח בסדרה הקומית ״שמש״ ששודרה בערוץ 2 בתפקיד עצמו / גולן המנעולן.

ב-2001 שיחק בדרמה "צה"ל 1" ככתב גלי צה"ל. באותה שנה שיחק מילר בהצגת הילדים "פו הדב" בהפקת התיאטרון הקלאסי, ולצידם של גלעד פרלמן, ניר שלמון, וזהר סדן. באותה השנה השתתף בעונה השנייה של סדרת הנוער ״החבר'ה הטובים״ ששודרה בערוץ הילדים, שם גילם את בן מילר מורה לציור של נטלי (אביטל אברג'יל). כמו כן באותה השנה גם התארח בסדרה ״שוטטות״ ששודרה ב"רשת" ערוץ 2, שם גילם את עצמו.

בשנת 2004 שיחק בתפקיד הראשי בסרטו של שמוליק קלדרון "תגובה מאוחרת".

בשנת 2005 השתתף לצד אורי גבריאל בסדרת הטלוויזיה של חיים בוזגלו "כתב פלילי", ששודרה בערוץ הראשון.

בשנת 2006 שיחק בסרט הפתיחה של הפסטיבל הבינלאומי ה-11 לסרטי סטודנטים, הסרט הקצר "סיפורו של ג. ג. אסלמונד", לצידם של שרון אלכסנדר, גיא שמי, גורי אלפי, לוסי דובינצ'יק וגילה אלמגור.

בשנים 2007–2008 גילם מילר את עמרי טולדנו בסדרה "אולי הפעם" ב-yes.

בשנת 2008 השתתף מילר בעונה הרביעית של תוכנית הריאליטי "רוקדים עם כוכבים" יחד עם הרקדנית אנה ארונוב והגיע למקום השלישי.

בשנת 2009 גילם את דמותו של גבי בסדרה "חשופים".

ב-2012 שיחק בסרט "מלח ים", בבימויו של איתי לב.

מילר היה חבר בהרכבים Angel Tears ו-Private Taste. הוא יצר ביחד עם אבי שמיילוב (Astrix) את Rhythmos.

הוא עוסק כיום בייעוץ מוזיקה ותוכן ובהפקה, ומשמש מאז 2018 כמנהלו ומפיקו האישי של הזמר והראפר טונה, במסגרת חברת ההפקה שהקים "ועד הוויב", והפיק את אלבומיו של הזמר "ועכשיו לחלק האינטרגלקטי", "מזרח פרוע", "רובים ותלתלים" ו"ראפ מטורף". מילר מוזכר בשירו של טונה "גם זה יעבור".

## חיים אישיים
בשנת 1996 נישא מילר לשחקנית יעל אבקסיס ולהם בן. בשנת 2003 השניים התגרשו. לאחר מכן היה במערכת יחסים עם העיתונאית ומגישת הטלוויזיה מיכל אנסקי ואף התארס לה בשנת 2007, אך השניים נפרדו.

היה במערכת יחסים עם הרקדנית אנה ארונוב, בת זוגו מ"רוקדים עם כוכבים".

מילר נשוי בשנית לגלית ואב לבן נוסף מנישואים אלו.

מתגורר בבנימינה.

## קישורים חיצוניים

* ליאור מילר באתר E! Online, ערוץ הבידור (ישראל)
* 
* 
* 
* 

## הערות שוליים

קטגוריה:עולים בשנות ה-1970
קטגוריה:שחקני קולנוע וטלוויזיה ישראלים
קטגוריה:תקליטנים ישראלים
קטגוריה:דוגמנים ישראלים
קטגוריה:משתתפי הפסטיגל
קטגוריה:מתחרי רוקדים עם כוכבים (ישראל)
קטגוריה:ישראלים ילידי אוקראינה
קטגוריה:בנימינה-גבעת עדה: אישים
קטגוריה:שחקני מחזות זמר ישראלים
קטגוריה:ישראלים שנולדו ב-1972
שארל-ולנטן אלקאן

**שארל-ולנטן אלקאן** (בצרפתית: **Charles-Valentin Alkan**; 30 בנובמבר 1813 – 29 במרץ 1888) היה מלחין צרפתי-יהודי פורה וחדשן, ואחד הפסנתרנים המובילים בתקופתו. מכונה "שופן היהודי".

## קורות חייו
אלקאן נולד למשפחה יהודית בפריז. אביו היה הבעלים של בית ספר למוזיקה ברובע היהודי המארה בעיר וכל ששת ילדיו עסקו במוזיקה באופן מקצועי. שארל-ולנטן אלקאן החל ללמוד נגינה על פסנתר ועוגב בקונסרבטוריון בפריז בגיל 6. מגיל 7 הופיע וזכה בפרסים. בגיל 14 פורסמה היצירה הראשונה שכתב. 

בגיל 25 צבר מעמד כווירטואוז בנגינה והלחנה וכמורה מפורסם למוזיקה. הוא קשר יחסי ידידות טובים עם מוזיקאים ועם אמנים בולטים בתקופתו, בהם אז'ן דלקרואה, פרנץ ליסט ופרדריק שופן. כמו כן התרועע בחוגים ספרותיים עם ויקטור הוגו ועם ז'ורז' סאנד. עם זאת, הוא פרש בהדרגה מבמת הקונצרטים לאחר 1848, וחי חיי פרישות בפריז במשך 30 שנה. בשנים אלה התמסר במיוחד להלחנה. ב-1873 חזר לבמה והופיע בקונצרטים מיצירותיו ומיצירות אביו. 

אלקאן השקיע בלימוד עברית וכן יוונית, וממכתב שכתב לחברו עולה שהוא תרגם את כל התנ"ך ואת הברית החדשה לצרפתית. התרגום לא שרד. 

באשר למותו נודעו מספר גרסאות. הידועה בהן הייתה כי הוא מת כשניסה להוריד כרך של ספר תלמוד ממדף גבוה וארון הספרים נפל עליו. עם זאת, במחקר של יו מק'דונלד הופרכה אגדה זו, על פי מכתב של השוערת בביתו, המספר כי נמצא מת במטבח. הגרסה המקובלת כיום לפי מכתב זה היא כי הוא נאחז במתלה מעילים כבד, אך זה נפל עליו.

אלקאן נשכח במידה רבה לאחר מותו, אך לאורך השנים, ובעיקר מאמצע המאה העשרים, יצירתו הולכת ונעשית מושמעת ומוכרת יותר, הודות לנגנים מובילים שהקליטו את יצירותיו והשמיעו אותן בקונצרטים.

## יצירותיו
אלקאן ידוע בעיקר בכתיבת יצירות וירטואוזיות לפסנתר, המציבות דרישות מופלגות בתחום עצמאות האצבעות והצבת רף גבוה לתפקיד יד שמאל. יצירתו "משתה אזופ" נחשבת לאחת מיצירות הפסנתר הקשות ביותר ברפרטואר.

לפרלוד אופוס 31 מס' 8 ("שיר המטורפת על החוף" - La Chanson de la folle au bord de la mer) נכתבו מילים על ידי טורי איימוס שאף ביצעה אותו (שירה ופסנתר) במסגרת תקליטה *Night of Hunters* מ-2011, תחת שם השיר  Shattering Sea.

## מבצעים מובילים
הפסנתרן היהודי-אמריקאי ריימונד לוונטל  היה הראשון שגאל את אלקאן מאלמוניותו ולקח על עצמו את הקלטת כל יצירותיו בין השנים 1970 - 1980.

עוד ביצעו מיצירותיו הפסנתרנים בוזוני ואגון פטרי. בעקבותיו הלכו פסנתרנים נוספים, וכיום הביצועים נפוצים בתחרויות פסנתר, כולל בתחרות רובינשטיין בארץ .

## פרסים ואותות יוקרה
* אות לגיון הכבוד של צרפת
* מסדר אבירי האמנויות של פריז
* חזן בבית הכנסת הראשי של פריז.

## קישורים חיצוניים

* 
* 

## הערות שוליים

קטגוריה:מלחינים יהודים צרפתים
קטגוריה:פסנתרנים יהודים צרפתים
קטגוריה:צרפתים שנולדו ב-1813
קטגוריה:צרפתים שנפטרו ב-1888
נבחרת סלובניה בכדורסל

**נבחרת סלובניה בכדורסל** היא נבחרת הכדורסל הלאומית של סלובניה. הנבחרת מנוהלת על ידי התאחדות הכדורסל הסלובנית. 

הישג השיא של נבחרת סלובניה הוא זכייה באליפות אירופה בכדורסל 2017, לאחר שניצחה במשחק הגמר את נבחרת סרביה.
הישג השיא של נבחרת סלובניה במשחקים האולימפיים הוא המקום הרביעי בטוקיו 2020.
הישגי השיא של נבחרת סלובניה באליפות העולם בכדורסל הוא המקום השביעי בשנת 2014 ובשנת 2023.

## כל האולימפיאדות

## כל אליפויות העולם

## כל אליפויות אירופה

## סגל השחקנים
סגל הנבחרת בטורניר יורובאסקט 2025 (עמודת 'קבוצה' מתייחסת למועדון בו שיחק השחקן בזמן הטורניר):

## קישורים חיצוניים

* 

## הערות שוליים

סלובניה
קטגוריה:סלובניה: כדורסל
קטגוריה:נבחרות סלובניה
הר רמון

**הַר רָמוֹן** (בערבית: ראס רמאן), פסגה בהר הנגב בגובה 1,037 מטר מעל פני הים. ההר ממוקם מעל הפינה הדרום מערבית של מכתש רמון כ-35 ק"מ ממצפה רמון. פסגת הר רמון היא הגבוהה בפסגות הר הנגב. ההר הוא חלק מקמר רמון העולה מגובה 250 מטר עד פסגתו בגובה 1,037 מטר. בפסגת ההר ישנה תצפית רחבה אל כל פסגות מערב הנגב, למכתש רמון ובתנאי ראות טובים להרי אדום שמעבר לגבול עם ירדן.

על פסגת ההר נמצא שדה של רגמים, שהם גלי אבנים אשר שימשו לקבורה (טומולי) מתקופת הברונזה התיכונה. בקרבת הרגמים עובר "קו-K" שהוא מעין קיר נמוך הבנוי מאבנים, שאורכו 4.6 ק"מ. קו זה מתגבר על מכשולים טופוגרפיים ושומר על כיוון מזרח-מערב. הוא קישר בין היישובים בהר רמון לבין היישוב בהר רומם. מניחים שהקו וקווים נוספים הדומים לו המצויים בנגב, מעידים על פעילות פולחנית קדומה שהייתה קשורה בקבורה. סמוך לפסגת ההר נמצא תחילתו של נחל ניצנה, ובקרבתו בור חמת, בורות לוץ ומעלה ערוד. הגישה אל ההר היא בדרך עפר סלולה היוצאת מכביש 171.

במהלך מבצע עובדה חנה כוח של חטיבת הנגב על הר רמון בדרך לאילת. הקור העז ששרר על ההר הקפיא את המשאיות של הכוח וגרם לעיכובים בהתקדמות.
ממוזער|תצפית קרני רמון בהר רמון, לזכר צוות מעבורת החלל קולומביה
לאחר התרסקות מעבורת החלל קולומביה ב-2003, הוקם בהר מצפור קרני רמון ובו אנדרטה לזכר צוות המעבורת.

## קישורים חיצוניים

* הר רמון באתר מפה
* טיולים מהר רמון באתר למטייל
* טיולים מהר רמון באתר מדרשת שדה בוקר
* טיול העובר בהר רמון באתר תפוז

## הערות שוליים

רמון
קטגוריה:הר הנגב
דימה בילאן

**דימה בילאן** (ברוסית: **Дима Билан**; נולד ב-24 בדצמבר 1981) הוא שחקן וזמר רוסי ממוצא קאראצ'אי, זוכה אירוויזיון 2008.
## ביוגרפיה
בילאן נולד בקאראצ'אי-צ'רקסיה שברוסיה. ייצג את רוסיה פעמיים בתחרות האירוויזיון: פעם אחת באירוויזיון 2006 עם השיר "Never Let You Go", שזכה במקום השני בהפרש של 44 נקודות מהמנצח הפיני לורדי, ופעם נוספת בשנת 2008 עם השיר "Believe", שזכה במקום הראשון בהפרש של 42 נקודות מאני לוראק האוקראינית, זוכת המקום השני. לבילאן מספר להיטים ברוסיה.

ב-2016 שיחק בסרט הקולנוע הראשון שלו, "גיבור". ב-2019 השתתף בצילומי הסרט "צוערי הצי 4".

במאי 2019 התראיין בילאן למספר רשתות תקשורת וסיפר כי הוא מעוניין לשוב להתמודד בתחרות האירוויזיון, בפעם השלישית. השיר הרוסי לאירוויזיון נבחר בבחירה פנימית על ידי הטלוויזיה הרוסית ולכן מודה הזמר כי השתתפות נוספת באירוויזיון אינה תלויה רק בו אלא גם בטלוויזיה הרוסית אשר תבחר את הנציג הרוסי לאירוויזיון 2020.

באוקטובר 2020 הודיע כי ידובב את דמותו של קרוקודיל גנה, בסרט אנימציה חדש של סויוזמולטפילם אודות צ'בורשקה.
## אלבומים
* I'm a Night Hooligan - 2003
* Between the Sky and Heaven - 2004
* Time-River - 2006
* Against the Rules - 2008
* Believe - 2009
* A Dreamer - 2011
* Stretch/Reach - 2013
* 2015 - *Ne molchi*
* 2017 - *Egoist*
* 2020 - *Perezagruzka* 

## קישורים חיצוניים

* 

* 

## הערות שוליים

קטגוריה:זוכי האירוויזיון
קטגוריה:זוכי פרס המוזיקה העולמי: רוסים
קטגוריה:זוכי פרס המוזיקה של MTV אירופה
קטגוריה:משתתפי אירוויזיון 2008
קטגוריה:זמרים רוסים
קטגוריה:זמרי פופ רוסים
קטגוריה:קאראצ'אי-צ'רקסיה
קטגוריה:משתתפי אירוויזיון 2006
קטגוריה:נציגי רוסיה באירוויזיון
קטגוריה:שופטי The Voice
קטגוריה:רוסים שנולדו ב-1981
טבחמלה

**טָבַּחמֶלָה** (בגאורגית: **ტაბახმელა**) הוא כפר היסטורי שנמצא כיום ברובע דידגורי בטביליסי גאורגיה. פירוש שם הכפר "האגם היבש" ("ტბა" - "טבּא" פירושו אגם; "ხმელი" - "חמֶלי" פירושו יבש).

הכפר נזכר לראשונה בכתובים ככפר בין מעיינות ששימש כמעון קיץ של תמר המלכה. במעונה בכפר ילדה תמר את בנה ויורשה גיאורגי לשה. זה גם היה המקום בו נפטרה תמר. בכפר מתקיימים מספר פסטיבלים דתיים במהלך השנה שהעיקרית ביניהם הוא "יום המלך הקדוש תמר" החל ב-14 במאי. החג נקרא גם "תָמַרוֹבָּה" על שמה של תמר.

מהמחצית השנייה של המאה ה-18 הייתה שייכת למשפחת התאוואדים (דרגת אצולה גאורגית), סולור'אשווילי 

בתקופת פלישת הצבא האדום לגאורגיה, ב-17 בפברואר 1921, התקדמו, דיוויזיות של חיל רגלים וחיל פרשים של הצבא האדום, כשהם נתמכים במטרייה אווירית, כ-15 ק"מ דרום-מערבית לטביליסי. הפסגה האסטרטגית של קוג'ורי וטבחמלה עברה מיד ליד בשלושת הימים שבין 18 בפברואר - 20 בפברואר, כאשר הכוחות הגאורגים, תחת פיקודו של גיאורגי מזניאשווילי, סבבו בסופו של דבר לאחור, ויחידות הצבא האדום, אשר סבלו מאבדות כבדות, החלו להתקבץ במטרה להדק את המעגל העוטף את טביליסי.

קטגוריה:טביליסי: היסטוריה
קטגוריה:טביליסי: גאוגרפיה
קטגוריה:גאורגיה: התקופה הסובייטית
קטגוריה:גאורגיה: היסטוריה
קטגוריה:גאורגיה: יישובים
קטגוריה:כארתלי